Blaze7451/Wiki-th-20250601 huggingface dataset:
ฟาวน์เดชัน

ฟาวน์เดชัน (foundation) อาจหมายถึง- รองพื้น, ครีมหรือแป้งเป็นต้นซึ่งทาหน้าเพื่อให้ผิวหน้าเรียบก่อนแต่งหน้า- มูลนิธิ, ทรัพย์สินที่จัดสรรไว้โดยเฉพาะสำหรับวัตถุประสงค์เพื่อการกุศลสาธารณะ การศาสนา ศิลปะ วิทยาศาสตร์ วรรณคดี การศึกษา หรือเพื่อสาธารณประโยชน์อย่างอื่น โดยมิได้มุ่งหาผลประโยชน์มาแบ่งปันกัน และได้จดทะเบียนตามกฎหมายแล้ว- ฐาน, ส่วนประกอบต่ำสุดของโครงสร้าง ทำหน้าที่รองรับโครงสร้างนั้น
โฮป โซโล

โฮป อาเมเลีย โซโล (Hope Amelia Solo; 30 กรกฎาคม ค.ศ. 1981 – ) เป็นผู้รักษาประตูฟุตบอลชาวอเมริกัน ที่เล่นให้แก่ทีมซีแอตเติลซาวเดอร์สวีเมน โซโลยังเล่นให้แก่ทีมฟุตบอลหญิงทีมชาติสหรัฐอเมริกา ตั้งแต่ ค.ศ. 2000

**ภูมิหลัง**
โซโลเกิดในริชแลนด์ รัฐวอชิงตัน เมื่อวันที่ 30 กรกฎาคม ค.ศ. 1981 เจฟฟรีย์ ซึ่งเป็นพ่อของเธอมีเชื้อสายอิตาเลียนที่เติบโตมาในย่านเดอะบร็องซ์ ซึ่งในบางช่วงเป็นคนจรจัดเนื่องด้วยสถานะทหารสงครามผ่านศึกเวียดนาม ซึ่งเจฟฟรีย์เป็นผู้สอนการเล่นฟุตบอลให้กับเธอ แม้ว่าพ่อแม่ของเธอจะหย่ากันเมื่อเธออายุได้หกปี และเธอได้อาศัยอยู่กับแม่ของเธอก็ตาม โซโลยังคงมีความสัมพันธ์ใกล้ชิดกับพ่อของเธอ ที่เป็นอิทธิพลสำคัญในชีวิตของเธอตราบจนเขาได้เสียชีวิตลงอย่างกะทันหันด้วยโรคหัวใจล้มเหลวในเดือนมิถุนายน ค.ศ. 2007

**อ้างอิง**

**แหล่งข้อมูลอื่น**
 hopesolo- 621-  US Soccer player profile date=2013-08-28 - hopesolo-  Washington profile date=2012-01-25 -  Hope Solo the American goalkeeper biography
หมวดหมู่:ผู้รักษาประตูฟุตบอลหญิง
หมวดหมู่:นักฟุตบอลหญิงทีมชาติสหรัฐ
หมวดหมู่:นักฟุตบอลโอลิมปิกทีมชาติสหรัฐ
หมวดหมู่:นักกีฬาเหรียญทองโอลิมปิก
หมวดหมู่:นักฟุตบอลในโอลิมปิกฤดูร้อน 2008
หมวดหมู่:นักฟุตบอลในโอลิมปิกฤดูร้อน 2012
หมวดหมู่:นักฟุตบอลหญิงชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากรัฐวอชิงตัน
หมวดหมู่:ผู้เล่นในฟุตบอลโลกหญิง 2007
หมวดหมู่:ผู้เล่นในฟุตบอลโลกหญิง 2011
หมวดหมู่:นักฟุตบอลในโอลิมปิกฤดูร้อน 2016
สมาชิกสภาผู้แทนราษฎรจังหวัดสมุทรสาคร

จังหวัดสมุทรสาคร มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย

**ประวัติศาสตร์**
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสมุทรสาครมีสมาชิกสภาผู้แทนราษฎรคนแรก คือ ขุนสุคนธวิทศึกษากร (สำอางค์ สุคนธวิท)- นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 7 สมัย ได้แก่ นายเอนก ทับสุวรรณ - สมาชิกสภาผู้แทนราษฎรสตรีคนแรกของจังหวัดสมุทรสาคร คือ นางสาวจอมขวัญ กลับบ้านเกาะ (จากการเลือกตั้ง พ.ศ. 2562)- ตระกูลการเมืองที่ได้รับเลือกตั้งมากที่สุด คือ 
**ไกรวัตนุสสรณ์ (3 คน) ได้แก่ นายมณฑล ไกรวัตนุสสรณ์, นายอุดม ไกรวัตนุสสรณ์ และนายอนุสรณ์ ไกรวัตนุสสรณ์

**เขตเลือกตั้ง**

**รายนามสมาชิกสภาผู้แทนราษฎรแบบแบ่งเขต**

**ชุดที่ 1–7; พ.ศ. 2476–2495**

**ชุดที่ 8–10; พ.ศ. 2500–2512**
legend2|#aacc99|พรรคธรรมาธิปัตย์ (พ.ศ. 2498)|border=1px solid #AAAAAA
legend2|#b0ceff|พรรคชาตินิยม |border=1px solid #AAAAAA
legend2|#ffb6b6|พรรคสหประชาไทย |border=1px solid #AAAAAA
legend2|#ffffff|ไม่สังกัดพรรคการเมือง|border=1px solid #AAAAAA

**ชุดที่ 11–18; พ.ศ. 2518–2535**
legend2|#d7e4f9|พรรคประชาธิปัตย์|border=1px solid #AAAAAA
legend2|#FFFFE0|พรรคธรรมสังคม |border=1px solid #AAAAAA
legend2|#f6f6f6|พรรคกิจสังคม|border=1px solid #AAAAAA
legend2|#ffff44|พรรคความหวังใหม่ |border=1px solid #AAAAAA

**ชุดที่ 19–20; พ.ศ. 2538–2539**
legend2|#ffff44|พรรคความหวังใหม่ |border=1px solid #AAAAAA
legend2|#CD5C5C|พรรคมวลชน|border=1px solid #AAAAAA

**ชุดที่ 21–22; พ.ศ. 2544–2548**
legend2|#d7e4f9|พรรคประชาธิปัตย์|border=1px solid #AAAAAA
legend2|#ffe8e8|พรรคความหวังใหม่ → พรรคไทยรักไทย|border=1px solid #AAAAAA
legend2|#f08080|พรรคไทยรักไทย|border=1px solid #AAAAAA

**ชุดที่ 23; พ.ศ. 2550**
legend2|#d7e4f9|พรรคประชาธิปัตย์ |border=1px solid #AAAAAA
legend2|#f08080|พรรคพลังประชาชน → พรรคเพื่อไทย|border=1px solid #AAAAAA

**ชุดที่ 24–26; พ.ศ. 2554–2566**
legend2|#d7e4f9|พรรคประชาธิปัตย์|border=1px solid #AAAAAA
legend2|#ffb6b6|พรรคเพื่อไทย|border=1px solid #AAAAAA
legend2|#ff6f2a|พรรคอนาคตใหม่ → พรรคก้าวไกล|border=1px solid #AAAAAA
legend2|#ffa500|พรรคอนาคตใหม่ → พรรคชาติพัฒนา|border=1px solid #AAAAAA → พรรคชาติพัฒนากล้า
legend2|#1e90ff|พรรคพลังประชารัฐ → พรรคเศรษฐกิจไทย → พรรคพลังประชารัฐ|border=1px solid #AAAAAA
legend2|#ff7f2a|พรรคก้าวไกล → พรรคประชาชน |border=1px solid #AAAAAA

**รูปภาพ**

**อ้างอิง**
 ทำเนียบ ส.ส.จังหวัดสมุทรสาคร date=2016-08-12 , สำนักงานคณะกรรมการการเลือกตั้งประจำจังหวัดสมุทรสาคร

**แหล่งข้อมูลอื่น**
  คณะกรรมการการเลือกตั้งจังหวัดสมุทรสาคร date=2014-01-29 
สมุทรสาคร
หมวดหมู่:การเมืองจังหวัดสมุทรสาคร
ช้างอินเดีย

ช้างอินเดีย (Elephas maximus indicus) เป็นหนึ่งในสามสปีชีส์ย่อยที่ได้รับการยอมรับของช้างเอเชีย และอาศัยอยู่ในเอเชียแผ่นดินใหญ่
นับตั้งแต่ ค.ศ. 1986 ช้างเอเชียถูกจัดอยู่ในกลุ่มใกล้สูญพันธุ์ตามบัญชีแดงไอยูซีเอ็น เนื่องจากประชากรในป่าลดลงอย่างน้อย 50% นับตั้งแต่คริสต์ทศวรรษ 1930 ถึงคริสต์ทศวรรษ 1940 ช้างเอเชียถูกคุกคามจากการทำลาย, การเสื่อมโทรม และการแตกกระจายถิ่นฐานธรรมชาติ

**การกระจายพันธุ์**
เป็นชนิดย่อยของช้างเอเชีย (E. maximus) ชนิดหนึ่ง นับเป็นช้างเอเชียชนิดที่มีการกระจายพันธุ์และจำนวนประชากรมากที่สุด พบกระจายพันธุ์อย่างกว้างขวางในแผ่นดินใหญ่ของทวีปเอเชีย ตั้งแต่เอเชียใต้จนถึงภูมิภาคอินโดจีน นับจากภูฏาน, กัมพูชา, มณฑลยูนนานของจีน, อินเดีย, ลาว, มาเลเซีย, พม่า, เนปาล, ไทย, และเวียดนาม ในประเทศไทยพบได้ในป่าทุกภูมิภาค โดยพบมากที่สุด ที่อุทยานแห่งชาติเขาใหญ่ และอุทยานแห่งชาติกุยบุรี ที่จังหวัดประจวบคีรีขันธ์ เฉพาะที่อุทยานแห่งชาติเขาใหญ่มีทั้งหมดประมาณ 300 ตัว โดยสถานที่ ๆ มีจำนวนประชากรมากที่สุดในโลก คือ อุทยานแห่งชาติกาจิรังคา ในอินเดีย ขณะที่ในป่าสงวนของเขตปกครองตนเองชนชาติไท สิบสองปันนา ในมณฑลยูนนาน ประเทศจีน มีจำนวนช้างอินเดียประมาณ 300 ตัว นับเป็นประเทศเดียวที่จำนวนประชากรช้างอินเดียในธรรมชาติมีการเพิ่มขึ้น ซึ่งเป็นผลมาจากการอนุรักษ์

**ลักษณะ**
ช้างอินเดีย มีลักษณะทั่วไปคล้ายกับช้างเอเชียชนิดอื่น ๆ เพียงแต่มีสีผิวที่สว่างกว่าช้างเอเชียชนิดอื่น แต่คล้ำกว่าช้างสุมาตรา (E. m. sumatranus)   มีความสูงประมาณ 2-4 เมตร (จากเท้าถึงหัวไหล่) และมีน้ำหนักประมาณ 3,000-5,000 กิโลกรัม  เมื่อโตเต็มที่จะกินอาหารวันหนึ่งประมาณ 200 กิโลกรัม และดื่มน้ำมากถึงวันละ 50 แกลลอนต่อวัน  อาศัยอยู่รวมกันเป็นฝูง โดยมีช้างตัวเมียที่มีอายุมากที่สุดเป็น จ่าฝูง เรียกว่า "แม่แปรก" ตัวเมียจะไม่มีงา ขณะที่ช้างตัวผู้หากมีงาสั้น ๆ จะเรียกว่า "ช้างสีดอ" มีอายุการตั้งท้องนานถึง 22 เดือน ออกลูกครั้งละ 1 ตัว มักอาศัยอยู่ในป่าโปร่ง หรือทุ่งหญ้า มากกว่าป่าดิบ นับเป็นช้างชนิดที่มนุษย์ผูกพันและนำมาใช้งานมากที่สุด

ปัจจุบัน ช้างเอเชียตัวที่เชื่อว่าใหญ่ที่สุดในโลก เป็นช้างอินเดียตัวผู้ ชื่อ "บีมกาส" อาศัยอยู่ในป่าลึกของอุทยานแห่งชาติบาเดียทางตะวันตกของเนปาล มีความสูง 10 ฟุตครึ่ง หรืออาจจะถึง 11 ฟุต มีอายุมากกว่า 25 ปี มีเส้นผ่าศูนย์กลางของรอยเท้าถึง 22 นิ้ว เป็นช้างที่ไม่ค่อยจะได้มีผู้พบเห็นตัว และมีภาพถ่ายอย่างเป็นทางการยืนยันได้แค่ภาพเดียวเท่านั้น ซึ่งในยุคทศวรรษ 1980 ก็มีช้างตัวผู้ลักษณะใหญ่โตแบบนี้เช่นเดียวกัน คือมีส่วนสูง 11 ฟุต วัดจากเท้าถึงหัวไหล่ 3.5 เมตร เท่ากับว่าใหญ่กว่าช้างเอเชียทั่วไปเท่าตัว และมีส่วนหัวขนาดใหญ่กว่าช้างทั่วไป จึงมีข้อสันนิษฐานว่าช้างอินเดียในแถบนี้อาจมีสายสัมพันธ์เชื่อมโยงกับสเตโกดอน ช้างในยุคก่อนประวัติศาสตร์ที่เคยมีชีวิตอยู่เมื่อกว่า 20,000 ปีก่อน และมีลักษณะเช่นนี้ แต่ได้สูญพันธุ์ไปแล้ว จากหลักฐานที่ค้นพบว่าสเตโกดอนได้อพยพจากไซบีเรียลงมาสู่อนุทวีปอินเดีย
จากการล่าช้างเพื่อเอางา ทำให้ช้างอินเดียตัวผู้ในธรรมชาติ ปัจจุบันกลายเป็นช้างไม่มีงา หรือช้างสีดอมากถึงร้อยละ 4 โดยครึ่งหนึ่งนั้นเป็นประชากรช้างที่อาศัยอยู่ในจีน

**ดูเพิ่ม**
 ช้างในประเทศไทย- ช้างแอฟริกา

**อ้างอิง**

**อ่านเพิ่ม**
G. P. Sanderson (1907) Thirteen years among the wild beasts of India: their haunts and habits from personal observation : with an account of the modes of capturing and taming elephants. John Grant, Edinburgh. 8th edition in 2000 by Asian Educational Services, New Delhi. 81-206-1464-X. 978-81-206-1464-2

**แหล่งข้อมูลอื่น**
หมวดหมู่:ช้าง
มาสค์ไรเดอร์คิบะ เดอะมูวี่ ราชันย์แห่งปราสาทโลกมาร

มาสค์ไรเดอร์คิบะ เดอะมูวี่ ราชันย์แห่งปราสาทโลกมาร (Gekijōban Kamen Raidā Kiba Makaijō no Ō) เป็นภาพยนตร์ลำดับที่ 2 ของมาสค์ไรเดอร์คิบะโดยออกฉายเมื่อวันที่ 8 สิงหาคม ค.ศ. 2008

**แหล่งข้อมูลอื่น**
  Kiva-Go.jp - Official movie website hub -  Kamen Rider Kiva: King of the Castle in the Demon World date=2008-07-12  - Official movie website 
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์มาสค์ไรเดอร์
อุซามะฮ์ อัสไซดี

อุซามะฮ์ อัสไซดี (أسامة السعيدي) เกิดเมื่อวันที่ 15 สิงหาคม ค.ศ. 1988 เป็นนักฟุตบอลชาวโมร็อกโก ตำแหน่งกองกลาง ปัจจุบันเล่นให้กับสโมสรฟุตบอลทเวนเต ในระดับเอเรอดีวีซี เนเธอร์แลนด์
โดยอัสไซดีเคยเล่นให้กับสโมสรฮีเรนวีน, เดอ กราฟสคัป, อัลเมียร์ซิตี รวมถึงเคยเล่นในพรีเมียร์ลีกกับสโมสรลิเวอร์พูลและสโตก ซิตี

**อ้างอิง**

**แหล่งข้อมูลอื่น**
  Liverpool F.C. profile date=2012-10-26 
หมวดหมู่:นักฟุตบอลชาวโมร็อกโก
หมวดหมู่:ชาวโมร็อกโก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลลิเวอร์พูล
นิติรัฐ สุนทรวร

นิติรัฐ สุนทรวร (เกิด 11 มีนาคม พ.ศ. 2507) เป็นอดีตสมาชิกสภาผู้แทนราษฎรจังหวัดสมุทรสาคร เขต 3 สังกัดพรรคประชาธิปัตย์ 1 สมัย

**ประวัติ**
นิติรัฐ เกิดเมื่อวันที่ 11 มีนาคม พ.ศ. 2507 เป็นบุตรของนายสมควร และบุญน้อม สุนทรวร  มีพี่น้อง 2 คน คือ สุรพล สุนทรวรและนวรัตน์ หงษา  สำเร็จการศึกษานิติศาสตรบัณฑิต มหาวิทยาลัยรามคำแหง และศิลปศาสตรมหาบัณฑิต สาขาสหวิทยาการเพื่อการพัฒนาท้องถิ่น มหาวิทยาลัยรามคำแหง ด้านครอบครัวสมรสกับรัชฎาวรรณ สุนทรวร 
อนึ่ง นิติรัฐมีศักดิ์เป็นหลานของณรงค์ สุนทรวร อดีตสมาชิกสภาผู้แทนราษฎรจังหวัดสมุทรสาคร สังกัดพรรคประชาธิปัตย์ สมัยปี พ.ศ. 2518 โดยมีพระยาจ่าแสนยบดีศรีบริบาล (ชิต สุนทรวร) อดีตรัฐมนตรีว่าการกระทรวงมหาดไทยคนแรก (ภายหลังเปลี่ยนชื่อเรียกตำแหน่งจากเสนาบดีมาเป็นตำแหน่งรัฐมนตรี พ.ศ. 2475) เป็นต้นตระกูล “สุนทรวร”

**งานการเมือง**
ก่อนเข้าสู้สนามการเมืองนายนิติรัฐมีอาชีพเป็นทนายความ ต่อมาได้เข้าร่วมงานกับพรรคประชาธิปัตย์ โดยลงสมัครรับเลือกตั้งเป็นครั้งแรกในปี พ.ศ. 2550 ได้คะแนนมาเป็นอันดับที่ 4 (มี ส.ส.ได้ 3 คน) ต่อมาปี พ.ศ. 2554 ลงสมัครรับเลือกตั้งเป็นครั้งที่ 2 และได้รับการเลือกตั้งเป็นครั้งแรก โดยเอาชนะนายมณฑล ไกรวัตนุสสรณ์ จากพรรคเพื่อไทย ไป 45,287 ต่อ 35,898 คะแนน

**สมาชิกสภาผู้แทนราษฎร**
นิติรัฐ สุนทรวร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรสาคร สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายนิติรัฐ สุนทรวร date=2012-08-06 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายนิติรัฐ สุนทรวรfix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นายนิติรัฐ สุนทรวร), ศูนย์ข้อมูลนักการเมือง
หมวดหมู่:บุคคลจากอำเภอเมืองสมุทรสาคร
หมวดหมู่:ทนายความชาวไทย
หมวดหมู่:นักการเมืองจากจังหวัดสมุทรสาคร
หมวดหมู่:สมาชิกสภาผู้แทนราษฎรจังหวัดสมุทรสาคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
นูเราสต์ลันเนอ

นูเราสต์ลันเนอ (Nordaustlandet) หรือ นอร์ทอีสต์แลนด์ (North East Land) เป็นเกาะใหญ่เป็นอันดับ 2 ของกลุ่มเกาะสฟาลบาร์ ประเทศนอร์เวย์ ตั้งอยู่ทางตะวันออกเฉียงเหนือของเกาะสปิตส์บาร์เกิน มีพื้นที่ 14,443 ตารางกิโลเมตร (5,576 ตารางไมล์) มีทุ่งน้ำแข็งปกคลุม
หมวดหมู่:เกาะในประเทศนอร์เวย์
ติลบืร์ค

ติลบืร์ค (Tilburg) เป็นเทศบาลและเมืองในประเทศเนเธอร์แลนด์ ตั้งอยู่ทางตอนใต้ของจังหวัดนอร์ทบราแบนต์ มีประชากรมากกว่า 217,595 คน (มกราคม ค.ศ. 2019) เป็นเมืองใหญ่เป็นอันดับ 2 ของจังหวัด และใหญ่เป็นอันดับ 7 ของประเทศ
ติลบืร์ค เป็นที่ตั้งของมหาวิทยาลัยติลบืร์ค มีเทศกาลฟันแฟร์ (funfair) ที่มีชื่อเสียง จัดขึ้นในเดือนกรกฎาคมของทุกปีและยาวนาน 10 วันติดต่อกัน วันจันทร์ในช่วงฟันแฟร์นี้เรียกว่า โรเซอมานดาค (วันจันทร์สีชมพู) จัดขึ้นเพื่อส่งเสริมสิทธิกลุ่มบุคคลที่มีความหลากหลายทางเพศ
ติลบืร์คมีสถานีรถไฟ 3 แห่งภายในเขตเทศบาล กรรมสิทธิ์พื้นที่โดยรอบสถานีรถไฟเคยเป็นของกิจการรถไฟดัตช์มาก่อนที่เทศบาลเมืองจะมาซื้อและพัฒนาขึ้นมาเป็นเมืองใหม่

**ประวัติศาสตร์**
ติลบืร์ค ปรากฏในเอกสารครั้งแรกประมาณ ค.ศ. 709 ในชื่อ ติลลิบืร์ค (Tilliburg) และไม่ปรากฏชื่ออีกเลยอีกหลายร้อยปี ในช่วงยุคกลาง ติลบืร์คเป็นดินแดนมากกว่าเป็นเมือง มีหมู่บ้านเล็กๆล้อมรอบปราสาทที่สันนิษฐานว่าสร้างด้วยไม้ ชื่อ มอตเตอบืร์ชท์ อยู่บนเนินเขาเล็กๆ ซึ่งต่อมาถูกทำลายลงไป ต่อมาดินแดนแถบนี้ตกเป็นของขุนนางผ่านการสืบเชื้อสาย เป็นแหล่งรายได้จากการเก็บภาษี ค่าปรับ และดอกเบี้ยจากชาวบ้าน
ในคริสต์ศตวรรษที่ 15 ยัน ฟันเฮสเทรชท์ ขุนนางคนหนึ่งของติลบืร์คได้สร้างปราสาทติลบืร์คขึ้น เป็นจุดเริ่มต้นที่สำคัญ แม้ต่อมา ปราสาทจะถูกทำลายลงในปี ค.ศ. 1858 เพื่อสร้างโรงงานขึ้นมาแทน ปราสาทถูกสร้างขึ้นมาอีกครั้งโดยเลียนแบบจากโครงเดิมในปี ค.ศ. 1995 หลังจากที่โรงงานปิดตัวลงไป ติลบืร์กเลื่อนฐานะเป็นเมืองเมื่อวันที่ 18 เมษายน ค.ศ. 1809 โดยในครั้งนั้นมีประชากรเพียง 9,000 คน จึงมีการฉลองครบรอบ 200 ปีไปเมื่อปี ค.ศ. 2009

**เมืองหลวงแห่งผ้าขนแกะของเนเธอร์แลนด์**
ในอดีตติลบืร์คเป็นพื้นที่เลี้ยงแกะ ต่อมา เกษตรกรค้นพบว่ารายได้จากการขายขนแกะไม่เพียงพอจึงเริ่มทอผ้าขนแกะขาย บ้านหลายหลังเริ่มมีเครื่องทอผ้าเป็นของตัวเองในศตวรรษที่ 17 จากนั้น เกิดการพัฒนาการทอผ้าเป็นระบบเมื่อมีพ่อค้าป้อนเส้นใยให้ชาวบ้านไปถักทอ อุตสาหกรรมโตอย่างรวดเร็วจนติลบืร์คกลายเป็นเมืองที่มีโรงงานทอผ้าถึง 145 แห่งใน ค.ศ. 1881 ผ้าขนแกะจากติลบืร์คได้รับความนิยม จนกระทั่งทศวรรษที่ 1960 อุตสาหกรรมซบเซาลงไปจากการเติบโตของอุตสาหกรรมสิ่งทอในเอเชีย จนเหลือโรงทอผ้าไม่ถึงสิบแห่งในทศวรรษที่ 1980
ในช่วงที่อุตสาหกรรมผ้าขนแกะซบเซาลงไปนั้น ติลบืร์คมีการวางผังเมืองใหม่ อนุสรณ์สถานและชุมชนหลายแห่งถูกทำลายและสร้างเป็นอาคารสมัยใหม่ ไม่ว่าจะเป็นศาลาว่าการเมือง สถานีรถไฟเก่า

**พระเจ้าวิลเลิมที่ 2**
ติลบืร์คมีความผูกพันกับพระเจ้าวิลเลิมที่ 2 แห่งเนเธอร์แลนด์ เมื่อครั้งที่ยังทรงเป็นเจ้าชายเพื่อดูแลกองทัพต่อต้านการปฏิวัติเรียกร้องเอกราชของประเทศเบลเยียม พระองค์ทรงตั้งฐานทัพที่ติลบืร์ค และแม้จะทรงขึ้นเป็นพระมหากษัตริย์แล้วก็ยังเสด็จมาประทับที่ติลบืร์คอยู่บ่อยครั้ง พระองค์ได้พระราชทานทุนทรัพย์เพื่อปรับปรุงพันธุ์แกะ สร้างฟาร์มและโรงเลี้ยงวัวหลายแห่ง พระองค์ทรงโปรดเกล้าให้สร้างพระราชวังแห่งใหม่ขึ้นเมื่อปี ค.ศ. 1847 แต่มาแล้วเสร็จไม่กี่วันหลังพระองค์เสด็จสวรรคตในปี ค.ศ. 1849 ปัจจุบัน พระราชวังกลายมาเป็นส่วนหนึ่งของศาลาว่าการเมือง สโมสรฟุตบอลวิลเลิมตเวก็ตั้งชื่อตามพระนามของพระองค์เช่นกัน

**อ้างอิง**
หมวดหมู่:เมืองในจังหวัดนอร์ทบราแบนต์
โตลีอารา

โตลีอารา (Toliara) หรือในบางครั้งรู้จักในชื่อ โตลีอารี (Toliary) เป็นเมืองในประเทศมาดากัสการ์ ตั้งอยู่ทางตะวันตกเฉียงใต้ของประเทศ เมืองมีประชากร 101,661 คน (ค.ศ. 2001) เป็นเมืองท่านำเข้าและส่งออก สินค้าเช่น สบู่ ปอ ฝ้าย ข้าว และถั่วลิสง เมืองนี้มีสนามบิน
ตโตลีอารา
ปีเตอร์มาริตซ์เบิร์ก

ปีเตอร์มาริตซ์เบิร์ก (Pietermaritzburg) เป็นเมืองหลวงและเมืองใหญ่เป็นอันดับ 2 ของจังหวัดควาซูลู-นาตาล ประเทศแอฟริกาใต้ ตั้งอยู่ทางตะวันออกของประเทศ ก่อตั้งเมืองในปี ค.ศ. 1838 ตามชื่อของผู้นำชาวบัวร์ 2 คน คือ ปีเตอร์ เรทีฟ และเกอร์ริต มาริตซ์ เคยเป็นเมืองหลวงของแคว้นนาตาลเมื่อ ค.ศ. 1856 เมืองเป็นศูนย์กลางอุตสาหกรรมที่สำคัญ ผลิตอะลูมิเนียม ไม้ ของใช้ชีวิตประจำวัน มีมหาวิทยาลัยควาซูลู-นาตาล มีประชากร 228,549 คน ในปี ค.ศ. 1991 ปัจจุบันคาดว่ามีประชากรราว 500,000 คน (รวมชุมชนข้างเคียง)

**อ้างอิง**

**แหล่งข้อมูลอื่น**
  Pietermaritzburg-  Pietermaritzburg Tourism-  Pietermaritzburg News-  Pietermaritzburg
หมวดหมู่:เมืองในประเทศแอฟริกาใต้
ฟิลลัค

ฟิลลัค (Villach; Beljak, Villaco) เป็นเมืองใหญ่เป็นอันดับ 2 ของรัฐคารินเทีย ประเทศออสเตรีย ตั้งอยู่ริมฝั่งแม่น้ำดราวา เป็นชุมทางรถไฟ สถานที่ท่องเที่ยวตากอากาศ มีอุตสาหกรรมกระดาษ เบียร์ บริเวณใกล้เคียงมีพุน้ำแร่ จากข้อมูลในเดือนธันวาคม ค.ศ. 2006 มีประชากร 58,480 คน

**อ้างอิง**
หมวดหมู่:เมืองในประเทศออสเตรีย
หมวดหมู่:รัฐคารินเทีย
ดูกีจีกาเชียส

ดูกีจีกาเชียส (Duque de Caxias, Duke of Caxias) เป็นเมืองตั้งอยู่ทางตะวันตกเฉียงใต้ของประเทศบราซิล ในรัฐรีอูดีจาเนรู อยู่ติดกับเมืองรูอูดีจาเนรูทางทิศใต้ มีประชากร 842,890 คน (ค.ศ. 2005) มีพื้นที่ 465 กม² มีอุตสาหกรรมที่สำคัญเช่น การกลั่นน้ำมัน เคมีภัณฑ์
หมวดหมู่:เมืองในรัฐรีโอเดจาเนโร
สายใยแผ่นดิน

ตราสัญลักษณ์ พระราชพิธีมหามงคลเฉลิมพระชนมพรรษา 80 พรรษา ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2555
สายใยแผ่นดิน เป็นเพลงเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในวโรกาสปีมหามงคลที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษาครบ 80 พรรษา ในวันที่ 12 สิงหาคม 2555 จัดทำขึ้นโดย บริษัท จีเอ็มเอ็ม แกรมมี่ จำกัด (มหาชน) และในปี 2557 กระทรวงวัฒนธรรม คัดเลือกเพลงสายใยแผ่นดิน  นำมาบันทึกเสียงใน “โครงการเพลงรักชาติร่วมสมัย” ประเภทเพลงเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 82 พรรษา 12 สิงหาคม 2557 โดยมีวัตถุประสงค์ให้บทเพลงช่วยกล่อมเกลาให้คนไทยรักชาติและสร้างความสุขผ่านบท เพลงให้แก่คนไทยทุกคน 

**ผู้ขับร้อง == 
ธงไชย แมคอินไตย์

**คำร้อง /ทำนอง**
กมลศักดิ์ สุนทานนท์ 
ปิติ ลิ้มเจริญ 

**เรียบเรียง**
เกรียงไกร เตรียมชาญชูชัย 

**กำกับมิวสิกวิดีโอ**
ประพัฒน์ คูศิริวาณิชกร

**เนื้อเพลง**
:สายใยแผ่นดิน
จากเส้นไหมที่แสนบอบบาง
จากเศษฟางเศษใบไม้ธรรมดา
ได้มีเกียรติมีศักดิ์ศรี ได้มีคุณค่า
ค่าของความเป็นไทย
:จากชีวิตที่เคยมืดมน จากผู้คนที่ไม่เห็นหนทางไป
:ได้เติบโตอย่างเข็มแข็ง และมีวันนี้ได้
:เพราะใครถ้าไม่ใช่เพราะแม่
แม่คือผู้ให้ชีวิต อุทิศทั้งกายใจ เพื่อลูกของแม่
เหนื่อยยากสักเพียงไหน แม่ไม่เคยยอมแพ้
เพื่อลูกลูกของแม่สุขสบาย
:แม่คือผู้ให้ชีวิต อุทิศทั้งกายใจ เพื่อลูกของแม่
:เหนื่อยยากสักเพียงไหน แม่ไม่เคยยอมแพ้
:เพื่อลูกลูกของแม่สุขสบาย
แม่ตรากตรำเพื่อเราเรื่อยมา
ไม่อยากให้แม่ต้องเหนื่อยล้าจนเกินไป
จากวันนี้ลูกจะขอ ดูแลแม่ด้วยหัวใจ
ตลอดไป ด้วยรักและภักดี
:ทุกสายใยบางบาง จะถักทอร้อยกันเป็นหนึ่ง
:แด่แม่ผู้เป็นที่พึ่ง แม่ซึ่งเป็นเหมือนศูนย์รวมใจ
สานสายใยแผ่นดิน รักป่ารักน้ำรักความเป็นไทย
ตลอดไป เพื่อแม่ของเรา
:ทุกสายใยบางบาง จะถักทอร้อยกันเป็นหนึ่ง
:แด่แม่ผู้เป็นที่พึ่ง แม่ซึ่งเป็นเหมือนศูนย์รวมใจ
สานสายใยแผ่นดิน ห่มความรักบนพื้นดินไทย
ตลอดไป......แม่ของเรา


**อ้างอิง**

**แหล่งข้อมูลอื่น**
หมวดหมู่:เพลงในปี พ.ศ. 2555
หมวดหมู่:เพลงไทยสากล
หมวดหมู่:เพลงเฉลิมพระเกียรติ
หมวดหมู่:เพลงของธงไชย แมคอินไตย์
ฮาเกิน

ฮาเกิน (Hagen) เป็นเมืองใหญ่เป็นอันดับ 39 ของประเทศเยอรมนี ตั้งอยู่ในรัฐนอร์ทไรน์-เว็สท์ฟาเลิน บริเวณปลายตะวันออกสุดของลุ่มแม่น้ำรูร์ จากข้อมูลในวันที่ 31 ธันวาคม ค.ศ. 2010 มีประชากร 188,529 คน มีมหาวิทยาลัยทางไกลแห่งฮาเกิน ซึ่งเป็นมหาวิทยาลัยแห่งเดียวในประเทศเยอรมนี ที่สนับสนุนระบบการศึกษาทางไกล และเป็นมหาวิทยาลัยที่ใหญ่ที่สุดในเยอรมนี
เมืองมีอุตสาหกรรมเหล็กและเหล็กกล้า เครื่องจักร เคมีภัณฑ์และกระดาษ
หมวดหมู่:เมืองในประเทศเยอรมนี
หมวดหมู่:รัฐนอร์ทไรน์-เว็สท์ฟาเลิน
แม่น้ำรัวร์

แม่น้ำรัวร์ (Ruhr) เป็นแม่น้ำขนาดกลางในประเทศเยอรมนี ไหลไปทางตะวันตกเฉียงเหนือและตะวันตก รวมกับแม่น้ำไรน์ที่ตำบลรูรอร์ท (ส่วนหนึ่งของเมืองดืสบวร์ค) แม่น้ำมีความยาว 217 กม. ลุ่มน้ำของแม่น้ำสายนี้เรียกชื่อว่า รัวร์เกอบีท เป็นเขตเหมืองแร่ มีเมืองอุตสาหกรรมหลายเมือง เช่น เอ็สเซิน, โบคุม, ดืสบวร์ค, เก็ลเซินเคียร์เชิน, ดอร์ทมุนท์
รัวร์
ปลาสเตอร์เจียนยุโรป

ปลาสเตอร์เจียนยุโรป หรือ ปลาสเตอร์เจียนธรรมดา (Baltic sturgeon, common sturgeon, European sturgeon; Acipenser sturio) เป็นปลาน้ำจืดขนาดใหญ่ชนิดหนึ่ง ในวงศ์ปลาสเตอร์เจียน (Acipenseridae)
มีรูปร่างหนาตัวยาวเรียว มีเกล็ดซึ่งเรียงกันเป็นหนามอยู่ 5 แถวทำให้ลำตัวเป็นเหลี่ยม ส่วนหัวขนาดใหญ่ค่อนข้างยาวแบนลง ส่วนปลายสุดค่อน ข้างแหลมงอนขึ้นเล็กน้อย มีลักษณะคล้ายพลั่วตักดิน ตามีขนาดเล็กสีดำกลมกลืนกับ สีลำตัวที่ด้านหน้าตอนใต้ของตามีช่องเปิด 2 ช่อง ช่วยในการหายใจ และดมกลิ่น ปาก อยู่ด้านใต้ที่ส่วนหน้าของปากมีหนวด 4 เส้น ซึ่งเป็นประสาทสัมผัสที่ไวมาก ปากสามารถ ยืดหดออกมาเพื่อดูดอาหาร มีครีบ 7 ครีบ ครีบหลังอยู่ค่อนไปทางโคนหางมีขนาดเล็ก หน้าครีบหลังมีแถวหนามเรียงกัน โดยเริ่มตั้งแต่ด้านหลังส่วนหัวเป็นต้นไป ครีบหางเป็นแฉกเว้ายาวไม่เท่ากัน ครีบหางตอนบนจะยื่นยาวออกไปมากกว่าครีบหางตอนล่าง ซึ่งสั้นมากลักษณะคล้ายหางของปลาฉลาม ครีบท้องและครีบก้นอยู่ค่อนมาทางตอน ท้ายของลำตัว สีลำตัวเป็นสีเทาเข้ม หรือสีดำ ส่วนใต้ท้องมีสีขาวจาง 
มีความยาวโดยเฉลี่ย 1–2 เมตร พบใหญ่ที่สุดถึง 3.5 เมตร น้ำหนักโดยเฉลี่ย 150 กิโลกรัม พบหนักที่สุดถึง 315 กิโลกรัม  อายุเมื่อเข้าสู่วัยเจริญพันธุ์ในตัวเมียอยู่ที่ 16–18 ปี ขณะที่ตัวผู้อยู่ที่ 12–14 ปี มีอายุยืนได้ถึง 40 ปี
พบกระจายพันธุ์ทั่วไปในแหล่งน้ำขนาดใหญ่ เช่น ทะเลสาบ, แม่น้ำ ในภูมิภาคยุโรปตะวันออก ยกเว้นทะเลดำ
ปลาสเตอร์เจียนยุโรป เป็นปลาสเตอร์เจียนชนิดที่นิยมบริโภคและนำไข่ทำคาเวียร์ มากที่สุด อีกทั้งลูกปลาขนาดเล็กยังนิยมเลี้ยงเป็นปลาสวยงามได้อีกด้วย


**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:ปลาสเตอร์เจียนใหญ่
หมวดหมู่:ปลาเศรษฐกิจ
หมวดหมู่:ปลาตู้
ไมโอซิน

ไมโอซิน
ไมโอซิน (myosin) คือโปรตีนที่พบในเนื้อเยื่อกล้ามเนื้อลาย มีขนาดใหญ่, หนา และสีเข้มกว่าแอกติน ไมโอซินจัดเป็นโปรตีนขับเคลื่อน (motor protein) ชนิดหนึ่ง ซึ่งทำหน้าที่ช่วยในการเคลื่อนไหวภายในเซลล์และเนื้อเยื่อ โดยอาศัยพลังงาน ATP ในการเคลื่อนที่ไปตามสายเอฟแอกติน (F-actin) ที่พันกันเป็นเกลียวอยู่กับโทรโปไมโอซิน (tropomyosin) และโทรโปรนิน (troponin) 

**อ้างอิง**
หมวดหมู่:โปรตีน
หมวดหมู่:ไซโทสเกเลตัน
หมวดหมู่:มอเตอร์โปรตีน
พุสซีไรออต

พุสซีไรออต (Pussy Riot) เป็นวงดนตรีแนวพังก์ร็อกหญิงล้วนจากมอสโก ประเทศรัสเซีย มีเอกลักษณ์ในการแสดงดนตรีเพื่อแสดงทัศนะการเมืองรัสเซีย ในที่สาธารณะแปลก ๆ โดยฉับพลัน อย่างเช่น บนรถบัส หรือนั่งร้าน 
ในวันที่ 21 กุมภาพันธ์ ค.ศ. 2012 วงได้แสดงคอนเสิร์ตบนแท่นบูชาในอาสนวิหารพระคริสต์ผู้ช่วยให้รอด (Cathedral of Christ the Saviour) เพื่อต่อต้านประธานาธิบดีรัสเซีย วลาดีมีร์ ปูติน และศาสนจักรออร์โธดอกซ์รัสเซีย การแสดงครั้งนี้ถูกขัดขวางโดยเจ้าหน้าที่รักษาความปลอดภัยของโบสถ์ ต่อมาในวันที่ 3 มีนาคม หลังจากที่วิดีโอถูกเผยแพร่ออนไลน์ สมาชิก 3 คนในกลุ่มถูกจับและตั้งข้อหาตั้งตัวเป็นอันธพาล ดูหมิ่นศาสนา ในวันที่ 17 สิงหาคม ค.ศ. 2012 สมาชิก 3 คนของวง ถูกตัดสินว่าผิดข้อหาตั้งตัวเป็นอันธพาล ถูกตัดสินจำคุก 2 ปี.

**อ้างอิง**
หมวดหมู่:การเมืองรัสเซีย
หมวดหมู่:ก่อตั้งในปี พ.ศ. 2554
หมวดหมู่:กลุ่มดนตรีสัญชาติรัสเซีย
ทางแยกต่างระดับนครชัยศรี

ทางแยกต่างระดับนครชัยศรี (Nakhon Chai Si Interchange) เป็นชุมทางแยกต่างระดับแห่งหนึ่งในจังหวัดนครปฐม ตั้งอยู่ที่อำเภอนครชัยศรี จังหวัดนครปฐม บริเวณถนนเพชรเกษมและถนนบรมราชชนนี ในอนาคตทางแยกต่างระดับนครชัยศรี เป็นจุดเชื่อมต่อทางหลวงพิเศษหมายเลข 81 (มอเตอร์เวย์บางใหญ่-กาญจนบุรี)และเป็นจุดเริ่มต้น ทางหลวงพิเศษหมายเลข 8 (นครปฐม-ชะอำ) 

**รูปแบบของทางแยกต่างระดับ**
สะพานข้ามแยกของถนนบรมราชชนนี เลี้ยวขวาเข้าสู่ถนนเพชรเกษม
*ถนนระดับดินของถนนเพชรเกษม  มุ่งหน้าเข้าสู่จังหวัดนครปฐม
*ถนนระดับดินผ่านตลอดของถนนทุกสายเมื่อเลี้ยวซ้ายไปเข้าถนนที่อยู่ติดกัน
*จุดกลับรถใต้สะพานข้ามถนนของถนนบรมราชชนนี
*การเดินรถในแนวที่ไม่มีแรมป์เข้าหาถนนโดยตรง ให้กลับรถแล้วเลี้ยวซ้ายเข้าสู่ทิศทางที่ต้องการ
นครชัยศรี
นครชัยศรี
หมวดหมู่:อำเภอนครชัยศรี
เฮเทอร์ มิตต์ส

เฮเทอร์ แบลน มิตต์ส ฟีลี (Heather Blaine Mitts Feeley; 9 มิถุนายน ค.ศ. 1978 — ปัจจุบัน) หรือชื่อเกิด เฮเทอร์ แบลน มิตต์ส เป็นนักฟุตบอลอาชีพชาวอเมริกันที่เล่นตำแหน่งกองหลัง มิตต์สเล่นฟุตบอลวิทยาลัยให้แก่มหาวิทยาลัยฟลอริดา และหลังจากนั้น เธอได้เล่นในระดับอาชีพในรายการลีกฟุตบอลอาชีพหญิง (WPS) ให้แก่ทีมฟิลาเดลเฟียชาร์จ, บอสตันเบรคเกอร์, ฟิลาเดลเฟียอินดิเพนเดนซ์ และ แอตแลนตาบีท เธอเป็นผู้ได้รับเหรียญทองกีฬาโอลิมปิกสามสมัย และเป็นสมาชิกฟุตบอลหญิงทีมชาติสหรัฐอเมริกาที่เข้าแข่งขันในโอลิมปิกฤดูร้อน 2012 ในกรุงลอนดอน เธอเล่นใน 4 แมตช์ในฟุตบอลโลกหญิง 2011 ที่ซึ่งทีมสหรัฐอเมริกาของเธอได้อันดับสอง

**ชีวิตในวัยเยาว์**
มิตต์ส เกิดในซินซินแนติ รัฐโอไฮโอ ใน ค.ศ. 1978  เธอเข้าเรียนที่โรงเรียนเซนต์อูร์ซูลา ในซินซินแนติ ที่ซึ่งเธอเล่นฟุตบอลในระดับไฮสคูล

**การแข่งขันอาชีพระดับนานาชาติ**
มิตต์ส เป็นผู้ชนะรางวัลเหรียญทองกีฬาโอลิมปิกในฐานะสมาชิกทีมชาติหญิงสหรัฐอเมริกาในโอลิมปิกฤดูร้อน 2004, 2008 และ 2012 รวมถึงเป็นตัวแทนสหรัฐอเมริกาในการแข่งขันกว่า 100 ประเทศ เธอยังเป็นสมาชิกคนหนึ่งของทีมชาติสหรัฐอเมริกาที่ประสบความสำเร็จอันดับสองในรายการ แอลการ์ฟคัพ ค.ศ. 2006
เมื่อวันที่ 12 พฤษภาคม ค.ศ. 2007 เอ็นไขว้หน้าข้อเข่าของมิตต์สเกิดฉีกออกในการแข่งขันนัดกระชับมิตรกับทีมแคนาดา จากการบาดเจ็บดังกล่าว ส่งผลให้มิตต์สต้องออกจากการแข่งขันฟุตบอลโลกหญิง 2007
วันที่ 9 พฤษภาคม ค.ศ. 2011 มิตต์สได้รับการเสนอชื่อเข้าสู่บัญชีรายชื่อของสหรัฐอเมริกาในการแข่งขันฟุตบอลโลกหญิง 2011 ณ ประเทศเยอรมนี และเธอได้เข้าไปอยู่ในบัญชีรายชื่อฟุตบอลหญิงทีมชาติสหรัฐอเมริกา ในการแข่งขันโอลิมปิกฤดูร้อน 2012 ที่กรุงลอนดอน

**อ้างอิง**

**แหล่งข้อมูลอื่น**
 186482- heathermitts-  US Soccer profile date=2012-11-20 -  WPS profile date=2011-03-24 -  WUSA player profile date=2009-04-18 
หมวดหมู่:นักฟุตบอลหญิงทีมชาติสหรัฐ
หมวดหมู่:นักฟุตบอลหญิงชาวอเมริกัน
หมวดหมู่:นักฟุตบอลในโอลิมปิกฤดูร้อน 2004
หมวดหมู่:นักฟุตบอลในโอลิมปิกฤดูร้อน 2008
หมวดหมู่:นักฟุตบอลในโอลิมปิกฤดูร้อน 2012
หมวดหมู่:นักกีฬาเหรียญทองโอลิมปิก
หมวดหมู่:นักฟุตบอลโอลิมปิกทีมชาติสหรัฐ
หมวดหมู่:บุคคลจากซินซินแนติ
หมวดหมู่:ผู้เล่นในฟุตบอลโลกหญิง 2011
ศักยะงาน

การเกิดกระแสประสาท
ในวิชาสรีรวิทยา ศักยะงาน (action potential) เป็นเหตุการณ์ที่กินเวลาสั้น ๆ ซึ่งศักย์เยื่อหุ้มเซลล์ (membrane potential) ไฟฟ้าของเซลล์เพิ่มและลดลงอย่างรวดเร็ว ตามด้วยแนววิถีต่อเนื่อง ศักยะงานเกิดขึ้นในเซลล์สัตว์หลายชนิด เรียกว่า เซลล์ที่เร้าได้ (excitable cell) ซึ่งรวมถึงเซลล์ประสาท เซลล์กล้ามเนื้อ และเซลล์ไร้ท่อ (endocrine cell) เช่นเดียวกับเซลล์พืชบางเซลล์ ในเซลล์ประสาท ศักยะงานมีบทบาทศูนย์กลางในการสื่อสารเซลล์ต่อเซลล์ ส่วนในเซลล์ประเภทอื่น หน้าที่หลักของศักยะงาน คือ กระตุ้นกระบวนการภายในเซลล์ ตัวอย่างเช่น ในเซลล์กล้ามเนื้อ ศักยะงานเป็นขั้นแรกในชุดเหตุการณ์ที่นำไปสู่การหดตัว ในเซลล์บีตาของตับอ่อน ศักยะงานทำให้เกิดการหลั่งอินซูลิน ศักยะงานในเซลล์ประสาทยังรู้จักในอีกชื่อหนึ่งว่า "กระแสประสาท" หรือ "พลังประสาท" (nerve impulse) หรือ spike
ศักยะงานสร้างโดยช่องไอออนที่ควบคุมด้วยศักย์ไฟฟ้า (voltage-gated ion channel) ชนิดพิเศษที่ฝังอยู่ในเยื่อหุ้มเซลล์ ช่องเหล่านี้ถูกปิดเมื่อศักย์เยื่อหุ้มเซลล์ใกล้กับศักยะพัก (resting potential) แต่จะเริ่มเปิดอย่างรวดเร็วหากศักย์เยื่อหุ้มเซลล์เพิ่มขึ้นถึงค่าระดับกั้น (threshold) ที่นิยามไว้อย่างแม่นยำ เมื่อช่องเปิด จะทำให้ไอออนโซเดียมไหลเข้ามาในเซลล์ประสาท ซึ่งเปลี่ยนแปลงประจุไฟฟ้า (electrochemical gradient) การเปลี่ยนแปลงนี้ยิ่งเพิ่มศักย์เยื่อหุ้มเซลล์เข้าไปอีก ทำให้ช่องเปิดมากขึ้น และเกิดกระแสไฟฟ้าแรงขึ้นตามลำดับ กระบวนการดังกล่าวดำเนินไปกระทั่งช่องไอออนที่มีอยู่เปิดออกทั้งหมด ทำให้ศักย์เยื่อหุ้มเซลล์แกว่งขึ้นอย่างมาก การไหล่เข้าอย่างรวดเร็วของไอออนโซเดียมทำให้สภาพขั้วของเยื่อหุ้มเซลล์กลายเป็นตรงข้าม และช่องไอออนจะหยุดทำงาน (inactivate) อย่างรวดเร็ว เมื่อช่องโซเดียมปิด ไอออนโซเดียมจะไม่สามารถเข้าสู่เซลล์ประสาทได้อีกต่อไป และจะถูกลำเลียงแบบใช้พลังงานออกจากเยื่อหุ้มเซลล์ จากนั้น ช่องโปแทสเซียมจะทำงาน และมีกระแสไหลออกของไอออนโปแทสเซียม ซึ่งคืนประจุไฟฟ้ากลับสู่สถานะพัก หลังเกิดศักยะงานแล้ว จะมีการเปลี่ยนแปลงที่เรียกว่า ระยะดื้อ (refractory period) เนื่องจากกระแสโปแทสเซียมเพิ่มเติม กลไกนี้ป้องกันมิให้ศักยะงานเดินทางย้อนกลับ
ในเซลล์สัตว์ มีศักยะงานอยู่สองประเภทหลัก ประเภทหนึ่งสร้างโดย ช่องโซเดียมที่ควบคุมด้วยศักย์ไฟฟ้า อีกประเภทหนึ่งโดยช่องแคลเซียมที่ควบคุมด้วยศักย์ไฟฟ้า ศักยะงานที่เกิดจากโซเดียมมักคงอยู่น้อยกว่าหนึ่งมิลลิวินาที ขณะที่ศักยะงานที่เกิดจากแคลเซียมอาจอยู่ได้นานถึง 100 มิลลิวินาทีหรือกว่านั้น

**กฎ All-or-None**
เมื่อเซลล์ประสาทถูกกระตุ้น ก็จะเกิดการตอบสนองคือเกิดการเปลี่ยนแปลงความต่างศักย์ของเยื่อหุ้มเซลล์ขึ้น การตอบสนองของเยื่อหุ้มเซลล์นั้นมี 2 ลักษณะ คือ เกิดกระแสประสาทเมื่อแรงกระตุ้นถึงจุด threshold หรือไม่เกิดกระแสประสาทเมื่อแรงกระตุ้นไม่ถึงจุด threshold ลักษณะการตอบสนองเช่นนี้เรียกว่า all or none

**การถ่ายทอดกระแสประสาท**
กระแสประสาทที่เกิดขึ้นจะถูกเหนี่ยวนำผ่านใยประสาทหรือแอกซอน (axon) จากเซลล์หนึ่ง เข้าสู่เดนไดรต์ของเซลล์ประสาทอีกเซลล์หนึ่ง โดยความเร็วของการถ่ายทอดสัญญาณประสาทนั้นขึ้นอยู่กับ- เยื่อไมอีลิน (myelin sheath) กระแสประสาทจะถูกถ่ายทอดบนเซลล์ประสาทที่มีเยื่อไมอีลินหุ้มได้เร็วกว่าเซลล์ประสาทที่ไม่มีเยื่อไมอีลินหุ้ม- Node of Ranvier ถ้าห่างมากกระแสประสาทจะเคลื่อนที่เร็ว- เส้นผ่านศูนย์กลาง เซลล์ประสาทที่มีขนาดใหญ่จะสามารถถ่ายทอดสัญญาณประสาทได้เร็วกว่าเซลล์ประสาทที่มีขนาดเล็ก

**อ้างอิง**
หมวดหมู่:ไฟฟ้าเคมี
หมวดหมู่:กระบวนการของเซลล์
หมวดหมู่:สรีรวิทยาไฟฟ้า
วงศ์ปลาฉลามปากเป็ด

วงศ์ปลาฉลามปากเป็ด (Paddle fish) เป็นวงศ์ของปลากระดูกแข็งน้ำจืดขนาดใหญ่วงศ์หนึ่ง ในชื่อวิทยาศาสตร์ว่า Polyodontidae (มาจากภาษากรีกคำว่า "poly" หมายถึง "มาก" และ "odous" หมายถึง "ฟัน")  ในอันดับปลาสเตอร์เจียน (Acipenseriformes) 
เป็นปลาขนาดใหญ่ ที่ถือกำเนิดมาตั้งแต่ยุคครีเตเชียสตอนปลายจนถึงปัจจุบัน มีลักษณะเด่น คือ จะงอยปากแบนยาวคล้ายปากของเป็ด หรือใบพายเรือ เป็นที่มาของชื่อสามัญ
ปัจจุบัน เหลือเพียง 2 ชนิด ใน 2 สกุลเท่านั้น พบในสหรัฐอเมริกา และแม่น้ำแยงซีเกียง ในประเทศจีน ซึ่งเป็นปลาที่ใกล้สูญพันธุ์มากแล้วในปัจจุบัน

**การจำแนก**
วงศ์ Polyodontidae
*วงศ์ย่อย † Paleopsephurinae
**สกุล †Paleopsephurus MacAlpin, 1947
*** †Paleopsephurus wilsoni MacAlpin, 1947 ซากดึกดำบรรพ์ของปลาฉลามปากเป็ดชนิด Protopsephurus liui ที่สูญพันธุ์ไปแล้ว 
*วงศ์ย่อย Polyodontinae
**สกุล †Crossopholis Cope, 1883
*** †Crossopholis magnicaudatus Cope, 1883
**สกุล Polyodon Lacépède, 1797
***Polyodon spathula Walbaum, 1792 
***†Polyodon tuberculata Grande & Bemis, 1991
**Psephurus Günther, 1873 
***Psephurus gladius E. von Martens, 1862 
*วงศ์ย่อย †Protopsephurinae Grande & Bemis, 1996 
**สกุล †Protopsephurus Lu, 1994 
**†Protopsephurus liui Lu, 1994  

**อ้างอิง**

**แหล่งข้อมูลอื่น**
หมวดหมู่:อันดับปลาสเตอร์เจียน
หมวดหมู่:วงศ์ปลาฉลามปากเป็ด
หมวดหมู่:วงศ์ปลาฉลามปากเป็ด

หมวดหมู่:ซากดึกดำบรรพ์มีชีวิต
หมวดหมู่:อันดับปลาสเตอร์เจียน
หมวดหมู่:ปลาน้ำจืด
หมวดหมู่:นักยิมนาสติกในโอลิมปิกฤดูร้อน 2012

== ดูเพิ่ม**
 กีฬายิมนาสติกในโอลิมปิกฤดูร้อน 2012
อโอลิมปิกฤดูร้อน 2012
ยิมนาสติก
หมวดหมู่:ภาพยนตร์มาสค์ไรเดอร์

หมวดหมู่:มาสค์ไรเดอร์
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ศิลปะการต่อสู้
มาลาโบ

มาลาโบ (Malabo) เป็นเมืองหลวงของประเทศอิเควทอเรียลกินี ตั้งอยู่บนชายฝั่งทิศเหนือของเกาะบีโอโก (เดิมเรียกว่า เกาะเฟร์นันโดโป) เมืองมีอัตราการเติบโตของประชากรอย่างรวดเร็ว โดยในปี ค.ศ. 2005 มีประชากร 155,963 คน เป็นเมืองใหญ่เป็นอันดับ 2 ของประเทศ รองจากเมืองบาตา บนแผ่นดินใหญ่
หมวดหมู่:เมืองในประเทศอิเควทอเรียลกินี
หมวดหมู่:เมืองหลวงในทวีปแอฟริกา
หมวดหมู่:อดีตอาณานิคมและรัฐในอารักขาของอังกฤษในทวีปแอฟริกา‎
หมวดหมู่:ประเทศอิเควทอเรียลกินี

อิเควทอเรียลกินี
อิเควทอเรียลกินี
หมวดหมู่:ประเทศในทวีปแอฟริกา
หมวดหมู่:ประเทศที่ใช้ภาษาฝรั่งเศสเป็นภาษาทางการ
หมวดหมู่:ประเทศที่ใช้ภาษาสเปนเป็นภาษาทางการ
หมวดหมู่:แอฟริกาตะวันตก
หมวดหมู่:แอฟริกากลาง
อิเควทอเรียลกินี
อิเควทอเรียลกินี
แม่แบบ:HanCinema film

ที่ฮันซีเนมา

**ดูเพิ่ม**
 Hancinema person- Hancinema drama

**แหล่งข้อมูลอื่น**
 http://www.hancinema.net/index.php
หมวดหมู่:แม่แบบภาพยนตร์
ปลาหมูกระโดงสูง

ปลาหมูกระโดงสูง (Chinese sucker, Chinese loach, Chinese high fin sucker, Chinese high fin banded shark; 胭脂魚; พินอิน: yānzhiyú;  Myxocyprinus asiaticus) ปลาน้ำจืดกระดูกแข็งชนิดหนึ่ง ในวงศ์ปลาหมูกระโดงสูง (Catostomidae) จัดเป็นปลาเพียงชนิดเดียวเท่านั้นที่อยู่ในสกุล Myxocyprinus (มาจากภาษากรีก "myxos" หมายถึง "น้ำมูกหรือเสมหะ" และภาษาละติน "cyprinus" หมายถึง ปลาตะเพียน)
มีพื้นลำตัวสีขาวอมชมพู มีแถบสีดำหนา 3 เส้นเป็นแนวตั้ง มีจุดเด่น คือ มีครีบหลังที่ปลายแหลมสูงและมีขนาดใหญ่  ในปลาที่มีขนาดเล็กกว่า 4 นิ้วจะมีสีสันสดใสและลำตัวทรงสั้นมีครีบหลังใหญ่มองดูคล้ายใบเรือ แต่เมื่อมีขนาดใหญ่ขึ้นสีขาวบนลำตัวจะเริ่มหายไป สีจะซีดจาง ขนาดของครีบหลังจะมีขนาดเล็กลงและความยาวลำตัวจะออกไปทางทรงยาวมากกว่าทรงสูง
มีความยาวเมื่อโตเต็มที่ได้ถึง 90 เซนติเมตร พบกระจายพันธุ์เฉพาะในแม่น้ำแยงซีเกียง ในประเทศจีนเท่านั้น มีพฤติกรรมอยู่รวมกันเป็นฝูง
ปลาหมูกระโดงสูง เป็นปลาที่นิยมเลี้ยงเป็นปลาสวยงาม ด้วยเป็นปลาที่มีความสวย ซ้ำยังมีอุปนิสัยเรียบร้อย ไม่ดุร้ายก้าวร้าวเลย และสามารถทำความสะอาดตู้ที่ใช้เลี้ยงได้เป็นอย่างดี ด้วยเป็นปลาที่หากินกับพื้นท้องน้ำ แต่เป็นปลาที่มีอัตราการเจริญเติบโตได้ช้ามาก เพียงแค่ 1–2 นิ้วต่อปีเท่านั้น เป็นปลาที่ยังไม่สามารถเพาะขยายพันธุ์ได้ ต้องรวบรวมพันธุ์ปลาจากแหล่งน้ำธรรมชาติเท่านั้น การจำแนกเพศ สามารถดูได้ที่เพศผู้ในฤดูผสมพันธุ์จะมีตุ่มขาว ๆ คล้ายสิวบริเวณส่วนหัวและโคนครีบอก เช่นเดียวกับปลาหลายชนิดในวงศ์ Cyprinidae

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:วงศ์ปลาหมูกระโดงสูง
หมวดหมู่:ปลาที่พบในประเทศจีน
หมวดหมู่:ปลาตู้หมวดหมู่:ปลาชนิดเดียว
วงศ์ปลาหมูกระโดงสูง

วงศ์ปลาหมูกระโดงสูง (Sucker, Chinese sucker, American sucker) เป็นวงศ์ของปลาน้ำจืดกระดูกแข็ง ในอันดับปลาตะเพียน (Cypriformes) ใช้ชื่อวิทยาศาสตร์ว่า Catostomidae (มาจากภาษากรีก คำว่า "kata" หมายถึง "ล่าง" และ "stoma" หมายถึง "ปาก")
มีลักษณะโดยรวมคล้ายกับปลาในวงศ์ปลาตะเพียน (Cyprinidae) หรือ วงศ์ปลาสร้อยน้ำผึ้ง (Gyrinocheilidae) ที่อยู่ในอันดับเดียวกัน มีลักษณะร่วม คือ มี ปากอยู่ด้านล่างของส่วนหัว ริมฝีปากหนา มีความแตกต่างไปจากปลาวงศ์อื่นในอันดับเดียวกัน คือ มีแถวฟันในคอหอยเพียงแถวเดียวเท่านั้น 
มีความยาวเต็มที่ประมาณ 60-90 เซนติเมตร แต่ส่วนใหญ่จะมีความยาวน้อยกว่านั้น เป็นปลาที่หากินตามพื้นท้องน้ำ โดยหากินอาหารจำพวก ตะไคร่น้ำหรือสัตว์น้ำขนาดเล็ก เช่น หนอนแดง, ไส้เดือนน้ำ, กุ้ง หรือ แมลงน้ำต่าง ๆ เป็นต้น พบกระจายพันธุ์ส่วนมากในทวีปอเมริกาเหนือ และพบบางส่วนในประเทศจีน แบ่งออกได้เป็น 13 สกุล 68 ชนิด มีหลายชนิด หลายสกุลที่สูญพันธุ์ไปหมดแล้ว

**การจำแนก**
วงศ์ Catostomidae- วงศ์ย่อย Catostominae
** เผ่า Catostomini
*** สกุล Catostomus
*** สกุล Chasmistes
*** สกุล Deltistes
*** สกุล Xyrauchen
** เผ่า Erimyzoninae
*** สกุล Erimyzon
*** สกุล Minytrema
**เผ่า Thoburniinae
*** สกุล Hypentelium
*** สกุล Thoburnia
**เผ่า Moxostomatini
*** สกุล Moxostoma- วงศ์ย่อย Cycleptinae
** สกุล Cycleptus- วงศ์ย่อย Ictiobinae
** สกุล †Amyzon 
** สกุล Carpiodes
** สกุล Ictiobus- วงศ์ย่อย Myxocyprininae
** สกุล Myxocyprinus- สกุลที่สูญพันธุ์ไปหมดแล้ว
** สกุล †Jianghanichthys
** สกุล †Plesiomyxocyprinus
** สกุล †Vasnetzovia

**อ้างอิง**

**แหล่งข้อมูลอื่น**
หมวดหมู่:อันดับปลาตะเพียน
หมวดหมู่:ปลาที่พบในประเทศจีน
หมวดหมู่:ปลาน้ำจืด
หมวดหมู่:สัตว์ที่พบในทวีปอเมริกาเหนือ
หมวดหมู่:วงศ์ปลาหมูกระโดงสูง
เจี่ย ก๊กผล

เจี่ย ก๊กผล (31 กรกฎาคม พ.ศ. 2478 – 24 ธันวาคม พ.ศ. 2551) อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดสมุทรสาคร 6 สมัย

**ประวัติ**
เจี่ย ก๊กผล เกิดเมื่อวันที่ 31 กรกฎาคม พ.ศ. 2478 เป็นบุตรของนายรั้ว และนางอู๋ ก๊กผล มีพี่น้อง 5 คน สำเร็จการศึกษาระดับมัธยมศึกษาตอนปลายที่ศูนย์การศึกษานอกโรงเรียน จังหวัดสมุทรสาคร และระดับปริญญาตรีจากสถาบันราชภัฏบ้านสมเด็จเจ้าพระยา 
เจี๋ย สมรสกับนางอรวรรณ ก๊กผล มีบุตร-ธิดา 5 คน หนึ่งในนั้นคือรองศาสตราจารย์ ดร. อรทัย ก๊กผล อดีตรองเลขาธิการสถาบันพระปกเกล้า, อดีตอาจารย์ประจำคณะรัฐศาสตร์ มหาวิทยาลัยธรรมศาสตร์ และอดีตผู้สมัคร ส.ส. สมุทรสาคร พรรคไทยรักไทย ในการเลือกตั้งทั่วไป พ.ศ. 2544

**งานการเมือง**
ได้รับเลือกตั้งเป็นสมาชิกสภาผู้แทนราษฎรจังหวัดสมุทรสาครเป็นครั้งแรก ในปี พ.ศ. 2522 สังกัดพรรคกิจสังคม และได้รับการเลือกตั้งติดต่อกันมารวม 4 สมัย ในระหว่างนี้ได้เข้าดำรงตำแหน่ง ผู้ช่วยเลขานุการ รมว.กระทรวงเกษตรและสหกรณ์, เลขานุการ รมว.กระทรวงพาณิชย์ และรองเลขาธิการนายกรัฐมนตรีตามลำดับ รวมทั้งยังได้รับตำแหน่งรองหัวหน้าพรรคกิจสังคมด้วย 
พ.ศ. 2533 นายเจี่ยได้รับการโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลพลเอกชาติชาย ชุณหะวัณ แต่ในการเลือกตั้งสองครั้งถัดมา นายเจี่ยกลับต้องเสียที่นั่งให้แก่นายมณฑล ไกรวัตนุสสรณ์ จากพรรคความหวังใหม่ ต่อมาในปี พ.ศ. 2535 ได้รับแต่งตั้งเป็นที่ปรึกษานายกรัฐมนตรี (พลเอก สุจินดา คราประยูร)
ในปี พ.ศ. 2538 นายเจี่ย ได้รับการเลือกตั้งอีกครั้ง และดำรงตำแหน่งเลขาธิการพรรคมวลชน ต่อมา พ.ศ. 2539 ย้ายไปสังกัดพรรคความหวังใหม่ และได้รับการเลือกตั้งอีกครั้ง ในการเลือกตั้งปี พ.ศ. 2544 ย้ายไปสังกัดพรรคไทยรักไทย แต่ไม่ได้รับการเลือกตั้ง โดยแพ้ให้กับนาวาตรีสุธรรม ระหงษ์ จากพรรคประชาธิปัตย์ หลังจากนั้นจึงวางมือทางการเมือง

**สมาชิกสภาผู้แทนราษฎร**
เจี่ย ก๊กผล ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสมุทรสาคร สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสมุทรสาคร สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสมุทรสาคร สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสมุทรสาคร สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสมุทรสาคร สังกัดพรรคมวลชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสมุทรสาคร สังกัดพรรคความหวังใหม่

**ถึงแก่อนิจกรรม**
นายเจี่ย ก๊กผล เสียชีวิตเมื่อวันที่ 24 ธันวาคม พ.ศ. 2551 ที่โรงพยาบาลมหาราชนครเชียงใหม่ จังหวัดเชียงใหม่ ด้วยวัย 73 ปี

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 ข้อมูลนักการเมืองไทย (นายเจี่ย ก๊กผล), ศูนย์ข้อมูลนักการเมืองไทย
หมวดหมู่:บุคคลจากจังหวัดสมุทรสาคร
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสมุทรสาคร
หมวดหมู่:พรรคกิจสังคม
หมวดหมู่:พรรคชาติพัฒนา (พ.ศ. 2535)
หมวดหมู่:พรรคมวลชน
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:บุคคลจาก กศน.
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อันดับย่อยสัตว์เคี้ยวเอื้อง

สัตว์เคี้ยวเอื้อง (ruminant) เป็นอันดับย่อยของสัตว์เลี้ยงลูกด้วยนม ในอันดับสัตว์กีบคู่ (Artiodactyla) ใช้ชื่อวิทยาศาสตร์ว่า Ruminantia
สัตว์เคี้ยวเอื้องประกอบไปด้วยสัตว์ส่วนใหญ่ในอันดับนี้ ได้แก่ วัว, ควาย, แพะ, แกะ, กวาง และแอนทิโลป ลักษณะร่วมของสัตว์เคี้ยวเอื้อง ก็คือ มี กระเพาะ 4 ห้อง ที่เมื่อกินอาหารไปแล้ว คือ หญ้า คายออกมาเคี้ยวอย่างช้า ๆ อีกครั้งในเวลากลางคืน ก่อนจะถูกนำไปใช้เป็นประโยชน์ต่อร่างกาย   
โดยกระเพาะของสัตว์เคี้ยวเอื้องจะแบ่งออกเป็น 4 ห้อง คือ Rumen (ผ้าขี้ริ้ว), Reticulum (รังผึ้ง), Omasum (สามสิบกลีบ) และ Abomasum (กระเพาะแท้ หรือกระเพาะจริง) 

**กระบวนการเคี้ยวเอื้อง**
โดยการทำงานของ 3 กระเพาะแรกอาศัยเอ็นไซม์ของจุลินทรีย์เป็นตัวย่อยหมักหรือย่อยอาหาร ยกเว้นกระเพาะสุดท้ายคือกระเพาะแท้ ร่างกายสัตว์จะขับเอ็นไซม์มาช่วยย่อย เมื่อลูกสัตว์ยังเล็ก 3 กระเพาะแรกยังไม่พัฒนา อาหารที่เป็นของเหลวจะไหลผ่านลำคอผ่านช่องแคบนี้ ตรงไปยังกระเพาะอาหารแท้ อาหารถูกย่อยดูดซึมไปยังทางเดินอาหารส่วนล่าง คือ ลำไส้ต่อไป ซึ่งระยะนี้ระบบการย่อยอาหารจะเหมือนสัตว์กระเพาะเดี่ยว เมื่อ 3 กระเพาะแรกพัฒนา (ประมาณ 6 สัปดาห์) จะขยายใหญ่ ถ้าสัตว์โตเต็มที่ขนาดของ 2 กระเพาะแรกจะมีความจุประมาณร้อยละ 60-85 ของความจุของกระเพาะทั้งหมด
ผ้าขี้ริ้วมีหน้าที่รับอาหารจากการผ่านขบวนการเคี้ยวที่มีอาหารในรูปของแข็งและปนกับน้ำลายปริมาณมาก (ในน้ำลายจะเป็นแหล่งไนโตรเจน คือ ยูเรีย และมิวโคโปรตีน มีฟอสฟอรัสและโซเดียม ซึ่งจุลินทรีย์จะนำไปใช้ และน้ำลายทำหน้าที่รักษาระดับความเป็นกรดด่าง และกระเพาะอื่น ๆ) อาหารจะถูกแยก ส่วนบนจะเป็นอาหารในรูปของแข็ง ส่วนล่างเป็นรูปของเหลวและอาหารแข็งที่ย่อยมีขนาดเล็กแล้ว โดยการหดตัวของผนังผ้าขี้ริ้ว อาหารชิ้นใหญ่จะถูกดันให้อยู่ด้านบนส่วนหน้า เมื่อสัตว์ต้องการเคี้ยวเอื้อง กระเพาะส่วนรังผึ้ง และผ้าขี้ริ้ว จะหดตัวมีแรงดันอาหารขยอกออกมาที่ปาก อาหารก้อนที่ถูกนำมาเคี้ยวเอื้องเรียกว่าบอลัส มีจุลินทรีย์ติดมาเป็นจำนวนมาก เมื่อเคี้ยวเอื้องแล้วจะกลืนกลับไปที่ผ้าขี้ริ้ว ทำการคลุกเคล้าใหม่อาหารขนาดใหญ่ก็ขยอกออกมาเคี้ยวเอื้อง อาหารขนาดเล็กก็ส่งไปยังรังผึ้ง ส่วนที่เป็นแก๊สก็เรอออกมา ส่วนที่เป็นสารละลายจะถูกดูดซึมผ่านผนังผ้าขี้ริ้ว เข้าสู่กระแสเลือดทันที  รังผึ้งมีหน้าที่ดันอาหารที่มีขนาดใหญ่กลับไปที่ผ้าขี้ริ้วและปล่อยอาหารขนาดเล็กไปยังสามสิบกลีบ  ซึ่งมีหน้าที่ย่อยอาหารต่อโดยอาศัยจุลินทรีย์ที่ติดมาจากผ้าขี้ริ้วและรังผึ้ง อาหารที่ถูกย่อยเป็นสารละลายจะถูกดูดซึมผ่านเข้าสู่กระแสเลือด ส่วนที่เหลือก็เข้าสู่กระเพาะแท้ กระเพาะแท้มีหน้าที่เหมือนสัตว์กระเพาะเดี่ยว คือ ย่อยอาหารและย่อยจุลินทรีย์ที่ติดมากับอาหาร ทำให้สัตว์ได้รับกรดอะมิโนจากเซลล์จุลินทรีย์ และวิตามินต่าง ๆ ที่จุลินทรีย์สังเคราะห์ขึ้นมา สารละลายนี้ก็จะถูกดูดซึมเข้ากระแสเลือด

**การจำแนก**
ภาพแสดงถึงกระเพาะของสัตว์ในอันดับย่อยนี้
สัตว์เคี้ยวเอื้องสามารถแบ่งออกเป็นวงศ์ต่าง ๆ ได้ดังนี้
*Tragulidae
*Moschidae 
*Cervidae 
*Giraffidae 
*Antilocapridae 
*Bovidae 

**อ้างอิง**

**แหล่งข้อมูลอื่น**
หมวดหมู่:สัตว์กีบคู่
ฮัมบัวร์เกอร์ เอ็สเฟา

ฮัมบัวร์เกอร์ชปอร์ท-แฟร์ไอน์ (Hamburger Sport-Verein) หรือรู้จักกันในชื่อ ฮัมบัวร์เกอร์ เอ็สเฟา (Hamburger SV) เป็นสโมสรฟุตบอลอาชีพประจำเมืองฮัมบวร์คในประเทศเยอรมนี มีฉายาในภาษาไทยว่า สิงห์เหนือ ก่อตั้งขึ้นในปี ค.ศ. 1887 เคยได้แชมป์บุนเดิสลีกา ถึง 6 สมัย, เดเอ็ฟเบ-โพคาล 3 สมัย, เดเอ็ฟเอ็ล-ซูเพอร์คัพ 3 สมัย, เดเอ็ฟเบ-ลีกาโพคาล 2 สมัย และยังเคยได้ครองแชมป์ยูฟ่าแชมเปียนส์ลีก 1 สมัย ในฤดูกาล 1982-83 ด้วยการชนะยูเวนตุส จากอิตาลีไป 1-0 โดยได้ประตูชัยจากเฟลิกซ์ มากัท ตั้งแต่นาทีที่ 8 ปัจจุบันฮัมบวร์คเล่นอยู่ในบุนเดิสลีกา ลีกฟุตบอลสูงสุดระดับที่ 1
ของประเทศเยอรมนี

**เกียรติประวัติ**

**Germany ระดับประเทศ**
 บุนเดิสลีกา
** ชนะเลิศ (6): 1922–23, 1927–28, 1959–60, 1978–79, 1981–82, 1982–83- เดเอ็ฟเบ-โพคาล 
** ชนะเลิศ (3): 1962–63, 1975–76, 1986–87- เดเอ็ฟเบ-ลีกาโพคาล 
** ชนะเลิศ (2): 1972–73, 2003- เดเอ็ฟเอ็ล-ซูเพอร์คัพ
** รองชนะเลิศ (3): 1977, 1983, 1987

**Europe  ระดับทวีปยุโรป**
 ยูโรเปียนคัพ/ยูฟ่าแชมเปียนส์ลีก
** ชนะเลิศ (1): 1982–83
** รองชนะเลิศ (1): 1979–80- ยูฟ่าคัพวินเนอร์สคัพ
** ชนะเลิศ (1): 1976–77
** รองชนะเลิศ (1): 1967–68- ยูฟ่าคัพ/ยูฟ่ายูโรปาลีก 
** รองชนะเลิศ (1): 1981–82- ยูฟ่าซูเปอร์คัพ
** รองชนะเลิศ (2): 1977, 1983- ยูฟ่าอินเตอร์โตโตคัพ
** ชนะเลิศ (2): 2005, 2007 (แชมป์ร่วมสูงสุด)

**World ระดับโลก**
 อินเตอร์คอนติเนนตัลคัพ
** รองชนะเลิศ (1): 1983

**อ้างอิง**

**แหล่งข้อมูลอื่น**
  Official website-  Abseits Guide to German Soccerfix-attempted=yes -  Team statistics date=2006-08-14 -  Hamburger SV formationsfix-attempted=yes  at football-lineups-  Statistics, formations and historical data at worldfootball.net- hsvenglish- Hamburg-sv-thailand-fan-club-1336773993070174

ฮ
ฮ
หมวดหมู่:สโมสรฟุตบอลในฮัมบวร์ค
หมวดหมู่:สโมสรกีฬาที่ก่อตั้งในปี พ.ศ. 2430
หมวดหมู่:สโมสรที่ชนะเลิศยูฟ่าแชมเปียนส์ลีก
หมวดหมู่:สโมสรที่ชนะเลิศยูฟ่าคัพวินเนอร์สคัพ
ฮันโนเฟอร์ 96

ฮันโนเฟอร์เชอร์ชปอร์ทแฟร์ไอน์ฟ็อน 1896 (Hannoverscher Sportverein von 1896) หรือรู้จักกันในชื่อ ฮันโนเฟอร์ 96 (Hannover 96, อ่านว่า ฮันโนเฟอร์เซ็คส์อุนท์น็อยน์ซิช) เป็นสโมสรฟุตบอลอาชีพจากเมืองฮันโนเฟอร์ รัฐโลว์เออร์แซกโซนี ประเทศเยอรมนี ก่อตั้งขึ้นในปี ค.ศ. 1896 ปัจจุบันเล่นอยู่ในลีกซไวเทอบุนเดิสลีกา ของประเทศเยอรมนี

**แหล่งข้อมูลอื่น**- name=English-language official website-  AWD Arena date=2006-03-24 - Hannover96- Hannover96Thailand
หมวดหมู่:สโมสรฟุตบอลในประเทศเยอรมนี
หมวดหมู่:สโมสรในบุนเดิสลีกา
หมวดหมู่:สโมสรฟุตบอลที่ก่อตั้งในปี พ.ศ. 2439
หมวดหมู่:ฮันโนเฟอร์
ยุทธการโฉบเหนือฟ้า

ยุทธการโฉบเหนือฟ้า (R2B: 리턴투베이스; R2B: Return to Base) เป็นภาพยนตร์แอคชั่นดราม่าเกี่ยวกับการบินของเกาหลีใต้ปี ค.ศ. 2012 โดยอิงจากภาพยนตร์ฮอลลีวูดบล็อกบัสเตอร์เรื่อง ท็อปกัน ฟ้าเหนือฟ้า ปี 1986 นำแสดงโดย เรน และ ชิน เซคยอง ภาพยนตร์เรื่องนี้รีเมคจากภาพยนตร์ Red Scarf ของ ชิน ซังอ๊ก ใน ค.ศ. 1963 

**เนื้อเรื่องย่อ**
แทฮุน นักบินผาดโผนแห่งหน่วยแบล็คอีเกิล ได้รับการย้ายไปสังกัดฝูงบินรบ ซึ่งได้พบกับประสบการณ์หลายประการในหน่วยรบจริง และเขาต้องออกปฏิบัติการเพื่อยับยั้งการเกิดมหาสงคราม ที่ซึ่งเขาได้พบกับมิตรภาพ และความสูญเสียนานัปการ

**นักแสดงนำ**
 เรน รับบทเป็น เรืออากาศเอก จอง แทฮุน: อดีตนักบินผาดโผนแบล็คอีเกิล ผู้ซึ่งได้รับการกำหนดให้ประจำฝูงบินรบที่ 21 ในฐานะนักบินเอฟ-15เค- ชิน เซคยอง รับบทเป็น พันจ่าอากาศตรี ยู เซยอง: ช่างประจำฝูงบินรบที่ 21 และเป็นคนที่แทฮุนให้ความสนใจ- จอง ซอกวอน รับบทเป็น พันจ่าอากาศตรี ชเว มินโฮ: พลร่มกู้ภัย

**อ้างอิง**

**แหล่งข้อมูลอื่น**
 r2b_2012 - R2B: Return to Base - R2B2012 
หมวดหมู่:ภาพยนตร์เกาหลีใต้ที่ออกฉายในปี พ.ศ. 2555
หมวดหมู่:ภาพยนตร์การบิน
หมวดหมู่:ภาพยนตร์ภาษาเกาหลี
หมวดหมู่:ภาพยนตร์เกาหลีใต้
หมวดหมู่:ภาพยนตร์โลดโผน
ตัวคุมจังหวะหัวใจ

เซลล์เพซเมกเกอร์ (pacemaker cells, cardiac pacemaker) เป็นเซลล์ชนิดหนึ่งซึ่งมีหน้าที่ควบคุมจังหวะการเต้นของหัวใจ พบได้ที่เนื้อเยื่อหัวใจ (heart tissue) โดยสามารถเกิด depolarization หรือสร้างกระแสประสาท (action potential) ได้เอง  แบ่งเป็น 2 ชนิด ได้แก่ sinoatrial node (SA node) และ atrioventricular node (AV junction)
เซลล์เพซเมกเกอร์

**Sinoatrial node**
Sinoatrial node หรือ SA node เป็นกลุ่มของเซลล์ที่อยู่บนผนังหัวใจของหัวใจห้องบนขวา ใกล้กับทางเข้าของหลอดเลือดดำเวนาคาวาบน (superior vena cava) เป็นเซลล์เพซเมกเกอร์ที่อยู่สูงที่สุด และจัดเป็นเซลล์เพซเมกเกอร์ที่ 1 (primary pacemaker) ซึ่งสามารถสร้างกระแสประสาทในภาวะปกติได้ประมาณ 70-80 ครั้งต่อนาที

**Atrioventricular node**
Antrioventricular node หรือ AV junction พบได้ที่บริเวณระหว่างหัวใจห้องบนซ้าย (left atrium) และหัวใจห้องล่างขวา (right ventricle) ภายในผนังกั้นห้องหัวใจ (atrial septum) หรืออยู่ถัดลงมาจาก SA node โดยจัดเป็นเซลล์เพซเมกเกอร์ที่ 2 (secondary pacemaker) มีความเร็วในการสร้างกระแสประสาทรองจาก SA node คือ 40-60 ครั้งต่อนาที

**อัตราในการเกิด pacemaker**
อัตราในการเกิด pacemaker (pacemaking rate) นั้นจะขึ้นอยู่กับเซลล์ที่มีความเร็วในการสร้างกระแสประสาทได้สูงสุด เพราะฉะนั้น ในภาวะปกติ SA node ซึ่งเป็นเซลล์ที่สามารถสร้างกระแสประสาทได้เร็วที่สุด จึงเป็นตัวกำหนด pacemaking rate แต่ถ้า SA node มีความผิดปกติ ไม่สามารถสร้างกระแสประสาทได้ เซลล์ที่มีความเร็วในการสร้างกระแสประสาทรองลงมาหรือ AV junction ก็จะทำหน้าที่แทน

**อ้างอิง**
หมวดหมู่:สรีรวิทยาไฟฟ้าของหัวใจ
เฟาเอ็ฟเบ ชตุทการ์ท

แฟร์ไอน์ เฟือร์ เบเวกุงส์ชปีเลอ ชตุทการ์ท 1893 เอเฟา  (Verein für Bewegungsspiele Stuttgart 1893 e. V.)หรือรู้จักกันในชื่อ เฟาเอ็ฟเบ ชตุทการ์ท (VfB Stuttgart) เป็นสโมสรฟุตบอลอาชีพจากเมืองชตุทการ์ทในรัฐบาเดิน-เวือร์ทเทิมแบร์ค ประเทศเยอรมนี มีฉายาในภาษาไทยว่า ม้าขาว ก่อตั้งขึ้นในปี ค.ศ. 1893 ปัจจุบันเล่นอยู่ในบุนเดิสลีกา ลีกฟุตบอลสูงสุดของเยอรมนี เคยได้แชมป์บุนเดิสลีกา 5 สมัย, เดเอ็ฟเบ-โพคาล 3 สมัย, เดเอ็ฟเอ็ล-ซูเพอร์คัพ 1 สมัย และเคยเป็นรองแชมป์ยูฟ่ายูโรปาลีก 1 สมัย

**เกียรติประวัติ**

**ระดับประเทศ**
 บุนเดิสลีกา 
** ชนะเลิศ (5): 1949–50, 1951–52, 1983–84, 1991–92, 2006–07- ซไวเทอบุนเดิสลีกา
** ชนะเลิศ (2): 1976–77, 2016–17- เดเอ็ฟเบ-โพคาล
** ชนะเลิศ (3): 1953–54, 1957–58, 1996–97- เดเอ็ฟเบ-ลีกาโพคาล
** ชนะเลิศ (1): 1992- เดเอ็ฟเอ็ล-ซูเพอร์คัพ
** ชนะเลิศ (1): 1992

**ระดับทวีปยุโรป**
 ยูฟ่าคัพ
** รองชนะเลิศ (1): 1988–89- ยูฟ่าคัพวินเนอร์สคัพ
** รองชนะเลิศ (1): 1997–98- ยูฟ่าอินเตอร์โตโตคัพ
** ชนะเลิศ (3): 2000, 2002, 2008

**ผู้เล่นชุดปัจจุบัน**

**อ้างอิง**

**แหล่งข้อมูลอื่น**
  VfB Stuttgart 1893e.V. – Official team site date=2007-01-12 -  HefleswetzKick – VfB Stuttgart Team and History Site date=2012-03-19 -  Abseits Guide to German Soccer date=2009-06-21 -  f-archiv – The German Soccer-Archiv historical German football league tables (in German)-  eufo.de date=2009-07-28  European football club profiles-  Team statistics date=2009-07-22 - VfB- stuttgart.thailand
หมวดหมู่:สโมสรฟุตบอลในประเทศเยอรมนี
หมวดหมู่:สโมสรในบุนเดิสลีกา
ช
หมวดหมู่:ชตุทการ์ท
ลิ้นหัวใจ

ลิ้นหัวใจ (heart valve) มีหน้าที่ควบคุมการไหลเวียนของเลือดภายในหัวใจ โดยปกติแล้วลิ้นหัวใจจะควบคุมการไหลของเลือดให้ไปได้ในทิศทางเดียว คือไม่มีการไหลย้อนกลับของเลือดมายังทิศทางเดิม ลิ้นหัวใจแบ่งเป็น 2 ชนิด ได้แก่ atrioventricular valves (AV valves) อยู่ระหว่างหัวใจห้องบนกับหัวใจห้องล่าง และ semilunar  valves (SL valves) อยู่บริเวณหลอดเลือดอาร์เตอรีที่ออกจากหัวใจ
การทำงานของลิ้นหัวใจ
thumb

**atrioventricular valves**
AV valves เป็นลิ้นหัวใจที่มีขนาดเล็ก มีหน้าที่ป้องกันกันไหลย้อนกลับของเลือดจากหัวใจห้องล่างเข้าสู่หัวใจห้องบนระหว่างที่หัวใจเกิดการบีบตัว ลิ้นหัวใจนี้ฝังตัวอยู่ในผนังหัวใจห้องล่างโดยอาศัย chordae tendineae เป็นตัวยืด เพื่อป้องกันลิ้นหัวใจไม่ให้เกิดการกลับหัว (inverting) โดยchordae tendineae จะยืดอยู่กับกล้ามเนื้อที่มีชื่อว่า papillary muscles และเรียก chordae tendineae รวมกับ papillary muscles ว่า subvalvular apparatus ซึ่งการปิดของ AV valves จะทำให้ได้ยินเสียงหัวใจเต้นเป็นเสียงหัวใจเต้นครั้งที่ 1 (first heart sound, S1)
AV valves แบ่งออกเป็น 2 ชนิด คือ

**Bicuspid (Mitral) valve **
Mitral valve หรือ bicuspid valve เป็นลิ้นหัวใจที่มี 2 แฉก มีหน้าที่ให้เลือดไหลผ่านจากหัวใจห้องบนซ้ายเข้าสู่หัวใจห้องล่างซ้าย

**Tricuspid valve**
Tricuspid valve เป็นลิ้นหัวใจที่มี 3 แฉก อยู่บริเวณด้านขวาของหัวใจระหว่างหัวใจห้องบนขวาและหัวใจห้องล่างขวา

**Semilunar valves**
semilunar valves เป็นลิ้นหัวใจที่พบได้ในบริเวณฐานของ pulmonary trunk หรือหลอดเลือดพัลโมนารี อาร์เทอรี (pulmonary artery) และหลอดเลือดแดงใหญ่เอออร์ตา (aorta) หลอดเลือดอาร์เทอรีทั้งสองนี้มีหน้าที่ในการนำเลือดออกจากหัวใจห้องล่าง โดยลิ้นหัวใจเซมิลูนาร์จะยอมให้เลือดไหลผ่านเข้าสู่หลอดเลือดอาร์เทอรีและจะป้องกันไม่ให้เลือดไหลย้อนกลับเข้าสู่หัวใจห้องล่าง ซึ่งลิ้นหัวใจชนิดนี้จะไม่พบ chordae tendineae และแบ่งออกเป็น 2 ชนิด ได้แก่

**Aortic semilunar valve**
ลิ้นหัวใจเอออร์ติคเป็นลิ้นหัวใจที่อยู่ระหว่างหัวใจห้องล่างซ้ายและหลอดเลือดแดงใหญ่เอออร์ตา

**Pulmonary semilunar valve**
ลิ้นหัวใจพัลโมนารีเป็นลิ้นหัวใจที่อยู่ระหว่างหัวใจห้องล่างขวาและหลอดเลือดพัลโมนารีอาร์เทอรี

**อ้างอิง**
หมวดหมู่:หัวใจ
แม่แบบ:Spam0

==วิธีใช้**
ใส่โค้ดดังนี้ไว้ที่ส่วนบนสุดของหน้าคุยกับผู้ใช้ที่ต้องการ:

**ดูเพิ่ม**
 แม่แบบ:test- วิกิพีเดีย:ก่อกวน
หมวดหมู่:แม่แบบวิกิพีเดีย
ทางเดินหายใจส่วนบน

ทางเดินหายใจส่วนบน (Upper respiratory tract, upper airway) เป็นส่วนหนึ่งของทางเดินอากาศหายใจ ประกอบด้วยอวัยวะต่างๆที่เกี่ยวข้องกับการหายใจเหนือกล่องเสียง (larynx) ขึ้นไป เช่น จมูก, คอหอย (pharynx) เป็นต้น โดยทางเดินหายใจส่วนบนนั้นจะทำหน้าที่เป็นทางผ่านของอากาศจากภายนอกเข้าสู่ทางเดินหายใจส่วนล่างต่อไป
ทางเดินหายใจ

**องค์ประกอบ**
 จมูก รวมทั้ง โพรงจมูก (nasal cavity) และ paranasal sinuses- คอหอย แบ่งเป็น 3 ส่วน ได้แก่ Nasopharynx, Oropharynx, Laryngopharynx

**หน้าที่**
เป็นทางผ่านของอากาศที่ใช้ในการหายใจและช่วยกรองอากาศที่หายใจเข้าไป โดยฝุ่นละอองที่อยู่ในอากาศจะถูกดักจบโดยเมือกหรือสารหล่อลื่น (mucous) ที่ถูกหลั่งออกมาและเส้นขนเล็กๆที่อยู่ภายในจมูก นอกจากนี้ยังช่วยปรับสภาพอากาศให้มีความเหมาะสมก่อนที่จะส่งต่อไปยังทางเดินหายใจส่วนต่อไป เช่น การเพิ่มความชื้นและการปรับอุณหภูมิ เป็นต้น อีกทั้งยังมีหน้าที่ต่างๆเช่น ช่วยให้เสียงเกิดความก้องกังวาน ช่วยให้กระดูกหน้ามีน้ำหนักเบาลง เกี่ยวข้องกับการดมกลิ่น การออกเสียง และการพูด เป็นต้น

**โรคทางเดินหายใจส่วนบน**
โรคที่เกี่ยวข้องกับการติดเชื้อในทางเดินหายใจส่วนบนเช่น โรคหวัด โดยสาเหตุของโรคนั้นเกิดจากเชื้อไวรัส,  เชื้อแบคทีเรีย และเชื้อโรคอื่นๆ เมื่อเชื้อโรคเหล่านี้เข้าสู่ร่างกาย จะเข้าไปแบ่งตัวอยู่ที่เยื่อบุทางเดินหายใจและทำให้เยื่อบุนี้หลั่งสารที่ก่อให้เกิดปฏิกิริยาภูมิแพ้

**อ้างอิง**
หมวดหมู่:ระบบทางเดินหายใจ
ปั๊มความร้อน

ปั๊มความร้อน (Heat pump) เป็นเครื่องนำความร้อน โดยอาศัยหลักการถ่ายเทความร้อนจากแหล่งที่มีความร้อนสูงกว่า เพื่อมาผลิตน้ำหรืออากาศร้อน ปั๊มความร้อนเป็นเครื่องนำความร้อนที่มีประสิทธิภาพสูงกว่า เมื่อเทียบกับเครื่องทำความร้อนแบบอื่นเนื่องจากอาศัยหลักการถ่ายเท ทำให้ใช้พลังงานน้อยกว่าเครื่องทำความร้อนทั่วไป ถึง 4 เท่า

**ส่วนประกอบของปั๊มความร้อน**
อุปกรณ์หลักในเครื่อง Heat Pump ประกอบด้วย- เครื่องอัดไอ (Compressor)- เครื่องควบแน่น (Condenser)- วาล์วลดความดัน (Expansion Valve)- เครื่องระเหย (Evaporator)
และตัวกลางในการถ่ายเทความร้อนจากอากาศไปสู่น้ำ จำพวกน้ำยา R134a / R12 เป็นต้น

**อ้างอิง**
หมวดหมู่:อุตสาหกรรมพลังงาน
หมวดหมู่:งานวิศวกรรมอาคาร
อาร์ซีเอโดม

อาร์ซีเอโดม (RCA Dome) หรือมีชื่อเดิมอยู่ว่า ฮูเซอร์โดม (Hoosier Dome) เป็นสนามรูปโดม ตั้งอยู่ในอินเดียแนโพลิส รัฐอินเดียนา
สร้างแล้วเสร็จในค่าใช้จ่ายของ 77,500,000 ดอลลาร์สหรัฐ ซึ่งเป็นส่วนหนึ่งของอินดีแอนาคอนเวนชั่นเซ็นเตอร์ กับค่าใช้จ่ายแบ่งระหว่างเงินภาครัฐและเอกชน

**อ้างอิง**
หมวดหมู่:สนามกีฬาในอินเดียแนโพลิส
หมวดหมู่:สนามกีฬามวยปล้ำอาชีพ